 Timu hizo zinacheza mechi za kukamilisha ratiba kwani hakuna itakayoenda kokote hata ikishinda mchezo huo kutokana na kupoteza michezo miwili kati ya mitatu.Katika timu za kundi hilo B, zilizosonga mbele ni Nigeria na Ivory Coast baada ya kushinda mechi mbili kila moja.Nigeria iliifunga Congo mabao 5-0 kabla ya kuifunga Twiga Stars mabao 3-0 wakati Ivory Coast ilishinda kwa bao 1-0 kila mchezo kati ya Twiga na Congo.Kocha Mkuu wa Twiga, Rogasian Kaijage aliliambia gazeti hili kwa njia ya mtandao jana kuwa hawajakata tamaa hata kama wakishinda mechi ya leo hawaendi popote.